Landmænd overalt i Nordjylland høster på livet løs i disse dage, men de er ikke de eneste. En flok skolebørn såede rug i november sidste år, på en lille mark på Tranumparken i Aalborg Øst. Og de såede tilmed på gammeldags manér med hest og plov. Idag var det så blevet tid til at høste udbyttet

30 kilo Rugkorn er nu blevet til en høst på omkring 600 kilo. Og nu skal skoleelever Rudolf Steiner-børnene høste afgrødet med historiske landbrugsredskaber. Nu har vi jo maskiner til at gøre det og det er ikke hårdt. Men i dag kan vi jo mærke hvor hårdt arbejde det var dengang, siger 9-årige Sebastian Christiansen, som er en af de skoleelever som er med til høsten. Leen er for farlig og skarp, så den svinger de voksne. Børnene høster med gamle segl for derefter at samle aksene sammen. Dagens høstoplevelse skulle gerne give børnene en ægte jord til bord-oplevelse. De ved pludselig at det mel man køber i supermarkedet kommer fra jorden og de begynder at forstå sammenhængen, fortæller Per Thornberg som er initiativtager til projektet. Til sidst renser børnene kornet og maler det, før melet til sidst skal bruges i et friskbagt rugbrød.